IPod Hi-Fi
iPod Hi-Fi je bio sistem zvučnika proizveden od strane Apple Inc. sa mogućnošću korištenja sa svim iPod digitalnim muzičkim uređajima. Pušten je u prodaju 28. februara 2006, i koštao je oko $349 do prestanka proizvodnje 5. septembra 2007. Za razliku od drugih stereo uređaja, iPod Hi-Fi nije bio opremljen tehnologijom za reprodukciju zvuka sa drugih medija (CD, kaseta), niti je imao radio prijemnik. Ideja je bila da se muzika pušta sa iPod-a, koji se postavlja u kućište na gornjoj strani iPod Hi-Fi uređaja, i preko daljinskog podešavaju željene osobine zvuka.